ประกาศเทศบาลตำบลเหมือง
เรื่อง   ประกวดราคาจ้างก่อสร้างถนนแอสฟัลท์ติกคอนกรีต สายหมู่บ้านดวงใจ
หมู่ที่ 5 ต.เหมือง  อ.เมืองชลบุรี จ.ชลบุรี ด้วยวิธีการทางอิเล็กทรอนิกส์ (e-Auction)   ……………………..……

            ด้วยเทศบาลตำบลเหมือง  มีความประสงค์จะประกวดราคาจ้างก่อสร้างถนนแอสฟัลท์ติกคอนกรีตสายหมู่บ้านดวงใจ หมู่ที่ 5 ต.เหมือง อ.เมืองชลบุรี จ.ชลบุรี  ด้วยวิธีการทางอิเล็กทรอนิกส์  โดยทำการก่อสร้างถนนแอสฟัลท์ติกคอนกรีต ดังนี้
 - ช่วงที่ 1 ขนาดผิวจราจรกว้างเฉลี่ย 8.00 เมตร  ยาว 350.00 เมตร  เสริมหินคลุกบดอัดแน่นหนาเฉลี่ย 0.15 เมตร ผิวจราจรหนาเฉลี่ย 0.05 เมตร 
 - ช่วงที่ 2 ขนาดผิวจราจรกว้างเฉลี่ย 5.50 เมตร  ยาว 372.00 เมตร  เสริมหินคลุกบดอัดแน่นหนาเฉลี่ย 0.15 เมตร ผิวจราจรหนาเฉลี่ย 0.05 เมตร  พร้อมตีเส้นผิวจราจร คิดเป็นพื้นที่ดำเนินการไม่น้อยกว่า 4,846.00 ตารางเมตร (ตามแบบเทศบาลตำบลเหมืองกำหนด พร้อมป้ายประชาสัมพันธ์โครงการ 1 ป้าย)  ราคากลาง 1,770,000 บาท (หนึ่งล้านเจ็ดแสนเจ็ดหมื่นบาทถ้วน) 
 
 ผู้มีสิทธิเสนอราคาจะต้องมีคุณสมบัติ  ดังต่อไปนี้
1.       เป็นนิติบุคคลที่มีอาชีพรับจ้างทำงานที่ประกวดราคาจ้างด้วยระบบอิเล็กทรอนิกส์ดังกล่าว ซึ่งมีผลงานก่อสร้างประเภทเดียวกันไม่น้อยกว่า 700,000 บาท
2.       ไม่เป็นผู้ที่ถูกระบุชื่อไว้ไนบัญชีรายชื่อผู้ทิ้งงานของทางราชการและได้แจ้งเวียนชื่อแล้ว
3.       ไม่เป็นผู้ได้รับเอกสิทธิ์หรือความคุ้มกัน  ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
4.       ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลเหมืองและไม่เป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์ ณ วันประกาศประกวดราคาจ้างด้วยวิธีการทางอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประกวดราคาจ้างด้วยวิธีการทางอิเล็กทรอนิกส์ครั้งนี้
5. นิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ
6. นิติบุคคลที่จะเข้าเป็นคู่สัญญากับเทศบาล ซึ่งดำเนินการจัดซื้อจัดจ้างด้วยวิธีการทางอิเล็กทรอนิกส์(e-Government Procurement Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ
7. คู่สัญญาต้องรับจ่ายเงินผ่านบัญชีเงินฝากกระแสรายวัน เว้นแต่การรับจ่ายเงินแต่ละครั้ง ซึ่งมีมูลค่าไม่เกิน 30,000 บาท คู่สัญญาอาจรับจ่ายเป็นเงินสดก็ได้        
                  กำหนดยื่นเอกสารประกวดราคาจ้างด้วยวิธีการทางอิเล็กทรอนิกส์ ในวันที่ 28 มิถุนายน 2556  เวลา 10.00 – 11.00 น.  ณ สถานที่กลางในการจัดซื้อจัดจ้างขององค์กรปกครองส่วนท้องถิ่น(ห้องประชุมชั้น2 สำนักงานส่งเสริมการปกครองท้องถิ่นจังหวัดชลบุรี) และกำหนดเสนอราคาในวันที่ 15 กรกฎาคม 2556 ตั้งแต่เวลา 14.15 น. เป็นต้นไป
                 ผู้สนใจติดต่อขอซื้อเอกสารประกวดราคาจ้างด้วยวิธีการทางอิเล็กทรอนิกส์   ในราคาชุดละ  2,000  บาท  ได้ที่  สำนักงานเทศบาลตำบลเหมือง  ระหว่างวันที่ 11 - 20 มิถุนายน 2556  ดูรายละเอียดได้ที่เว็บไซต์  www.gprocurement.go.th   หรือ   www.mheung.go.th    หรือ สอบถามทางโทรศัพท์หมายเลข 0-3838-9224-5 ต่อ 102  ในวันและเวลาราชการ

ประกาศ ณ วันที่  11  เดือน มิถุนายน พ.ศ.2556
(นางเยาวลักษณ์  ทองใบน้อย)

รองนายกเทศมนตรี รักษาราชการแทน
นายกเทศมนตรีตำบลเหมือง
